ai4bharat/Pralekha huggingface dataset:
నీతి ఆయోగ్
సుస్థిర అభివృద్ధి లక్ష్యాలు  వేగవంతంగా అమలు చేసే దిశగా యుఎన్డిపితో అవగాహన ఒప్పందం కుదుర్చుకున్న నీతి ఆయోగ్
స సుస్థిర అభివృద్ధి లక్ష్యాల లో వేగంగా పురోగతి సాధించడానికి పరస్పర నిబద్ధతను పునరుద్ఘాటిస్తూ, ఎస్డిజి స్థానికీకరణ, పర్యవేక్షణ, ఆకాంక్షాత్మక జిల్లాలు, బ్లాక్లు, ఇతర వాటితోపాటు డేటా ఆధారిత అంశాలతో అనేక రంగాలపై సహకార విధాన చట్రాన్ని అధికారికంగా రూపొందించడానికి నీతి ఆయోగ్, యుఎన్డిపి-భారత్ ఈ రోజు ఒక అవగాహన ఒప్పందం పై సంతకం చేశాయి. నీతి ఆయోగ్ సీఈఓ శ్రీ బి.వి.ఆర్. సుబ్రహ్మణ్యం సమక్షంలో డాక్టర్ యోగేష్ సూరి, నీతి ఆయోగ్ సీనియర్ అడ్వైజర్ , యుఎన్డిపి ఇండియా రెసిడెంట్ రిప్రజెంటేటివ్ శ్రీమతి షోకో నోడా సంతకాలు చేశారు.
భాగస్వామ్యాన్ని స్వాగతిస్తూ శ్రీ బి.వి.ఆర్. సుబ్రహ్మణ్యం మాట్లాడుతూ, “సంవత్సరాలుగా, నీతి ఆయోగ్, యుఎన్డిపి సహకారం క్రమక్రమంగా బలం పుంజుకుందని అన్నారు. పర్యవేక్షణ జిల్లాలు దాటి బ్లాక్ స్థాయికి వెళ్లడంతో, ఈ భాగస్వామ్యం డేటా-ఆధారిత విధాన జోక్యాలను, ప్రోగ్రామాటిక్ చర్యలను ప్రోత్సహిస్తున్నట్లు తాము చూస్తున్నామన్నారు. 2030 ఎజెండా మధ్యభాగంలో నిలబడి, సహకార సమాఖ్యవాదం నిజమైన స్ఫూర్తితో రాష్ట్రాలతో కలిసి పనిచేయడానికి ఎదురుచూస్తున్నామని, దాని అభివృద్ధి ప్రాధాన్యతలను దాని సహచరులకు గ్రహించడంలో భారతదేశం సాధించిన విజయాలను ప్రదర్శించడానికి పంచుకోవడానికి యుఎన్డిపితో భాగస్వామ్యం కోసం తాము ఎదురుచూస్తున్నామని శ్రీ సుబ్రహ్మణ్యం తెలిపారు. "
యుఎన్డిపి -భారత్ రెసిడెంట్ రిప్రజెంటేటివ్ శ్రీమతి షోకో నోడా యుఎన్డిపి నిబద్ధతను పునరుద్ఘాటిస్తూ, “2030కి మధ్యలో, ఎస్డిజిలను సాకారం చేయడంలో భారతదేశ నాయకత్వం చాలా కీలకం. 2015-2016 మరియు 2019-2021 మధ్య భారతదేశం బహుమితీయ పేదరికాన్ని దాదాపు సగానికి తగ్గించింది, సంక్లిష్ట సవాళ్లు ఉన్నప్పటికీ, లక్ష్యాల దిశగా పురోగతిని వేగవంతం చేయడం సాధ్యమవుతుందని నిరూపిస్తుంది. నీతి ఆయోగ్తో ఈ అవగాహన ఒప్పందం ద్వారా, యుఎన్డిపి, ఎస్డిజిల స్థానికీకరణ, వివిధ సూచికల ద్వారా డేటా-ఆధారిత నిర్ణయం తీసుకోవడం జరుగుతుంది.
ఐదేళ్ల కాలానికి ఎంఓయూపై సంతకాలు చేశారు.నీతి ఆయోగ్ జాతీయ, ఉప-జాతీయ స్థాయిలలో ఎస్డిజి ల స్వీకరణ, పర్యవేక్షణను సమన్వయం చేయడానికి నోడల్ మంత్రిత్వ శాఖ. యున్ వ్యవస్థలో ఎస్డిజిల పురోగతిని వేగంగా ట్రాక్ చేయడానికి ప్రయత్నాలను సమన్వయం చేయడంలో యుఎన్డిపి ఇంటిగ్రేటర్ పాత్రను పోషిస్తుంది.
ఆర్థిక మంత్రిత్వ శాఖ
భోపాల్లోని వివిధ ప్రాంతాల్లో ఆదాయపన్ను విభాగం తనిఖీలు
భోపాల్లోని వివిధ ప్రాంతాల్లో ఆదాయపన్ను విభాగం అధికారులు తనిఖీలు నిర్వహించారు. అధికారులు దృష్టి పెట్టినవారిలో, ఒక బృందానికి చెందిన కీలక వ్యక్తి గాజుల దుకాణం నడుపుతున్నాడు. మరో వ్యక్తి స్థిరాస్తి వ్యాపారి. ఇతను క్రికెట్ అకాడమీ కూడా నడుపుతున్నాడు. మార్కెట్ విలువ ప్రకారం దాదాపు 105 కోట్ల రూపాయల విలువ చేసే వివిధ స్థలాలు, ఫ్లాట్లు, వ్యవసాయ భూములకు సంబంధించిన పత్రాలను ఈ తనిఖీల్లో అధికారులు స్వాధీనం చేసుకున్నారు. గత ఆరేళ్లలో భారీ మొత్తంలో నల్లధనాన్ని ఈ ఆస్తుల్లో పెట్టుబడిగా పెట్టినట్లు తేలింది. వీటిలో ఎక్కువ ఆస్తులు బినామీల పేరిటే ఉన్నాయి. రూ.1.8 కోట్ల విలువైన ఆభరణాలు, నగదును కూడా అధికారులు జప్తు చేశారు.
కొందరు విశ్రాంత ప్రభుత్వ ఉద్యోగులకు ఈ ఆస్తుల్లో భాగస్వామ్యం ఉందని, బినామీల పేరిటే వాటిని కొన్నారని ఆదాయపన్ను అధికారుల విచారణలో వెల్లడైంది. మరిన్ని వివరాల రాబట్టేందుకు విచారణ కొనసాగిస్తున్నారు.
గణాంకాలు- కార్యక్రమాల అమలు మంత్రిత్వ శాఖ
గణాంకాల దినోత్సవం, 2020 నిర్వహించిన కేంద్ర ప్రభుత్వం
అంశం: సుస్థిర అభివృద్ధి లక్ష్యాలు 
కేంద్ర ప్రభుత్వం, గణాంకాల దినోత్సవం-2020ను నిర్వహించింది. రోజువారీ జీవనంలో గణాంకాల వాడకంపై ప్రాచుర్యం కల్పించడం, ప్రజా సంక్షేమ విధానాలు రూపొందించడానికి గణాంకాలు ఎలా ఉపయోగపడతాయో ప్రజలకు అవగాహన కల్పించేందుకు ఈ కార్యక్రమాన్ని నిర్వహించారు. జాతీయ గణాంక వ్యవస్థను స్థాపించడంలో ప్రొ.మహలనోబిస్ చేసిన అమూల్యమైన కృషికి గుర్తింపుగా, ఏటా జూన్ 29న, ఆయన జయంతి సందర్భంగా గణాంకాల దినోత్సవం జరుపుతారు. ఈ ఏడాది కొవిడ్ కారణంగా, వీడియో కాన్ఫరెన్స్ ద్వారా ఈ కార్యక్రమం నిర్వహించారు. వివిధ సామాజిక మాధ్యమాల ద్వారా, అంతర్జాతీయ స్థాయిలో ప్రత్యక్ష ప్రసారం జరిగింది. ఈ ఏడాది గణాంకాల దినోత్సవ అంశం "సుస్థిర అభివృద్ధి లక్ష్యాలు" -3  & ఎస్డీజీ-5 .
కేంద్ర గణాంకాలు, కార్యక్రమాల అమలు మంత్రిత్వ శాఖ మంత్రి రావ్ ఇందర్జిత్ సింగ్  గణాంకాల దినోత్సవ కార్యక్రమాన్ని ఉద్దేశించి మాట్లాడారు. ప్రధానమంత్రి ఆర్థిక సలహా మండలి ఛైర్మన్ డా.బిబేక్ డెబ్రోయ్, భారత గణాంకాల సంస్థ అధ్యక్షుడు ప్రొ.బిమల్ కుమార్ రాయ్, జాతీయ గణాంకాల కమిషన్  ఛైర్మన్ ప్రవీణ్ శ్రీవాత్సవ సహా వివిధ విభాగాల ముఖ్యులు వీడియో కాన్ఫరెన్స్ ద్వారా ఈ కార్యక్రమంలో పాల్గొన్నారు.
కేంద్ర, రాష్ట్ర, కేంద్రపాలిత ప్రాంతాలు, సంస్థల్లో అద్భుత ప్రతిభను కనబరిచిన గణాంకవేత్తలను గుర్తించి, సన్మానించేందుకు "ప్రొ. పి.సి.మహలనోబిస్ నేషనల్ అవార్డ్ ఇన్ అఫిషియల్ స్టాటిస్టిక్స్" పేరిట కొత్త పురస్కారాన్ని గణాంకాల శాఖ ఏర్పాటు చేసింది. ఆర్బీఐ మాజీ గవర్నర్ డా.చక్రవర్తి రంగరాజన్ ఈ ఏడాది పురస్కారాన్ని అందుకున్నారు.
నేషనల్ ఇన్స్టిట్యూట్ ఆఫ్ మెడికల్ స్టాటిస్టిక్స్ , ఇండియన్ కౌన్సిల్ ఆఫ్ మెడికల్ రీసెర్చ్  మాజీ డైరెక్టర్ డా.అరవింద్ పాండే, కేంద్ర గణాంకాలు, కార్యక్రమాల అమలు మంత్రిత్వ శాఖ మాజీ అదనపు డైరెక్టర్ డా.అఖిలేష్ చంద్ర కులశ్రేష్ఠకు సంయుక్తంగా, 'ప్రొ.పి.వి.సుఖాత్మె జాతీయ పురస్కారం-2020'ను అందించారు. గణాంకాల రంగం కోసం వారు జీవితకాలం చేసిన కృషికి గుర్తింపుగా ఈ అవార్డును అందజేశారు. గణాంకాల అంశంపై అఖిల భారత స్థాయిలో పోస్ట్ గ్రాడ్యుయేట్ విద్యార్థుల కోసం నిర్వహించిన ‘ఆన్ ది స్పాట్ ఎస్సే రైటింగ్ కాంపిటీషన్’ విజేతలను కూడా సత్కరించారు.
వివిధ సవాళ్ల అంశాలు, ఎస్డీజీలను సాధించే మార్గాలపై ప్రదర్శనలు ఇచ్చారు. "రిపోర్ట్ ఆన్ సస్టెయినబుల్ డెవలెప్మెంట్ గోల్స్-నేషనల్ ఇండికేటర్ ఫ్రేమ్వర్క్ ప్రోగ్రెస్ రిపోర్ట్", 2020  కొత్త నివేదికను విడుదల చేశారు. దీంతోపాటు, "ఎన్ఐఎఫ్, ఎస్డీజీ డేటా స్నాప్షాట్ హ్యాండ్బుక్"ను కూడా విడుదల చేశారు. గణాంకాల దినోత్సవం-2020 అంశమైన 'సుస్థిర అభివృద్ధి లక్ష్యాలు'పై ఏడాది పొడవునా సెమినార్లు, వర్క్షాపులు జరుగుతాయి. గణాంకాల దినోత్సవ చర్చలు, కేంద్ర గణాంకాలు, కార్యక్రమాల అమలు మంత్రిత్వ శాఖ వెబ్సైట్లో అందుబాటులో ఉన్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అనుసంధాన్ నేషనల్ రిసెర్చ్ ఫౌండేషన్ ఏర్పాటు బిల్లును లోక్సభలో ప్రవేశపెట్టిన కేంద్ర మంత్రి డాక్టర్ జితేంద్ర సింగ్
సామాన్యశాస్త్రం, గణితం, ఇంజనీరింగ్, టెక్నాలజీ, పర్యావరణ, ఆరోగ్య , వ్యవసాయ రంగాలలో
పరిశోధన,ఆవిష్కరణ, ఎంటర్ప్రెన్యుయర్షిప్ కు ఉన్నతస్థాయి వ్యూహాత్మక దిశను నిర్దేశించనున్న ఎన్.ఆర్.ఎఫ్.: డాక్టర్ జితేంద్రసింగ్
2023–28 మధ్య రూ 50,000 అంచనా వ్యయంతో ,నూతన విద్యా విధానం  కి అనుగుణంగా శాస్త్ర పరిశోదనకు ఉన్నతస్థాయి వ్యూహాత్మక దిశను నిర్దేశించనున్న ఎన్.ఆర్.ఎఫ్.
అనుసంధాన్ నేషనల్ రిసెర్చ్ పౌండేషన్ బిల్లును కేంద్ర శాస్త్ర,సాంకేతికశాఖ , ప్రధానమంత్రి కార్యాలయ శాఖ సహాయమంత్రి, సిబ్బంది, ప్రజాఫిర్యాదులు, పెన్షన్, అణుఇంధనం, అంతరిక్షశాఖ సహాయమంత్రి డాక్టర్ జితేంద్ర సింగ్ లోక్సభలో ప్రవేశపెట్టారు.
ఈ బిల్లును ప్రవేశపెడుతూ డాక్టర్ జితేంద్ర సింగ్, ఈ బిల్లుకు పార్లమెంటు ఆమోదం తెలిపితే, పరిశోధన, ఆవిష్కరణ, ఎంటర్ప్రెన్యుయర్షిప్ కు ఉన్నతస్థాయి వ్యూహాత్మక దిశను ఇది కల్పిస్తుందని ఆయన అన్నారు.
ఇది సామాన్య శాస్త్రం, గణితశాస్త్రం, ఇంజనీరింగ్, సాంకేతిక రంగం, పర్యావరణం, భూ విజ్ఞాన శాస్త్రం, ఆరోగ్యం, వ్యవసాయ రంగాలలో పరిశోధనలకు ఉపకరిస్తుందన్నారు.
ఇది మానవీయ శాస్త్రాలు, సామాజిక శాస్త్రాలకు కూడా శాస్త్ర ,సాంకేతికతను ఉపయోగించుకునేందుకు వీలు కల్పిస్తుందని అన్నారు.
2023 జూన్ 28న ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్రకేబినెట్ , నేషనల్ రిసెర్చ్ ఫౌండేషన్  బిల్ 2023ను పార్లమెంటులో ప్రవేశపెట్టేందుకు అనుమతి నిచ్చింది.
ఈ బిల్లు పార్లమెంటు ఆమోదం పొందితే, ఎన్.ఆర్.ఎఫ్ ఏర్పాటుకు వీలు కలుగుతుంది. ఇది పరిశోధన, అభివృద్ధిని ప్రోత్సహించడానికి ఉపకరిస్తుంది. భారతీయ విశ్వవిద్యాలయాలు, కళాశాలలు,పరిశోధన సంస్థలు,పరిశోధన, అభివృద్ది సంస్థలన్నింటిలో
ముమ్మర పరిశోధనలు సాగడానికి పరిశోధన సంస్కృతిని వ్యాప్తి చేయడానికి ఉపకరిస్తుంది.
ఈ బిల్లు పార్లమెంటులో ఆమోదం పొందిన తర్వాత ఎన్.ఆర్.ఎఫ్ ఏర్పడి, దేశంలో , శాస్త్రీయ పరిశోధనకు సంబంధించి ఉన్నత స్థాయి వ్యూహాత్మక దిశా నిర్దేశానికి పనికివస్తుంది. నూతన జాతీయ విద్యావిధానం  సిఫార్సులకు అనుగుణంగా ఇది ఉంటుంది.
2023–28 సంవత్సరాల మధ్య సుమారు రూ 50,000 కోట్లరూపాయల అంచనా వ్యయంతో దీనిని ఏర్పాటు చేస్తారు
ఎన్.ఆర్.ఎఫ్కు డిపార్టమెంట్ ఆఫ్ సైన్స్ అండ్ టెక్నాలజీ  పాలనాపరమైన విభాగంగా ఉంటుంది. దీనిని గవర్నింగ్ బోర్డు నిర్వహిస్తుంది. ఇందులో వివిధ రంగాలకు చెందిన ప్రముఖ పరిశోధకులు, వివిధ వృత్తులకు చెందిన వారు ఉంటారు.
ఎన్.ఆర్.ఎఫ్ పరిధి విస్తృతం కనుక ఇది అన్ని మంత్రిత్వశాఖలపై ప్రభావం చూపుతుంది కనుక, ఈ బోర్డుకు ప్రధానమంత్రి ఎక్స్ అఫిషియో అధ్యక్షుడుగా ఉంటారు. కేంద్ర శాస్త్ర, సాంకేతిక, కేంద్ర విద్యా శాఖ మంత్రులు ఎక్స్ అఫిషియో ఉపాధ్యక్షులుగా ఉంటారు.
ఎన్.ఆర్.ఎఫ్ పనితీరును ఎక్జిక్యుటివ్ కౌన్సిల్ చూస్తుంది. దీనికి ప్రభుత్వానికి ప్రధాన శాస్త్ర విషయాల సలహాదారు అధ్యక్షవహిస్తారు.
ఎన్.ఆర్.ఎఫ్ పరిశ్రమ, విద్యాసంస్థలు, ప్రభుత్వ విభాగాలు, పరిశోధన సంస్థలతో పరస్పర సమన్వయం కలిగి ఉంటుంది. వివిధ మంత్రిత్వశాఖలు, శాస్త్ర విభాగాలతోపాటు రాష్ట్రప్రభుత్వాలు, పరిశ్రమలు ఇందులో పాల్గొనేందుకు వీలుకల్పిస్తారు.
పరిశ్రమ వర్గాలు పరిశోధన అభివృద్ధిపై విరివిగా ఖర్చుచేసేందుకు , ఇందుకు సంబంధించిన కొలాబరేషన్లను ప్రోత్సహించేందుకు రెగ్యులేటరీ ప్రక్రియలను , విధాన పరమైన అంశాలను రూపొందించడంపై ఇది దృష్టిని కేంద్రీకరిస్తుంది.
ఈ బిల్లు, 2008లో పార్లమెంటు చట్టం ద్వారా ఏర్పడిన సైన్స్ ఇంజనీరింగ్ రిసెర్చ్ బోర్డు ను రద్దు చేస్తుంది. దీనిని ఎన్.ఆర్.ఎ లో కలుపుతుంది.
ఎస్.ఇ.ఆర్.బికి మించిన కార్యకలాపాలను ,విస్తృత స్థాయిలో ఎన్.ఆర్.ఎఫ్ చేపడుతుంది.
నౌకారవాణా మంత్రిత్వ శాఖ
'మేక్ ఇన్ ఇండియా' ప్రయోజనాలు పొందేందుకు భారత్్లో కార్యకలాపాలు నిర్వహించేందుకు ప్రపంచవ్యాప్త నౌకల యజమానులకు ఆహ్వానం
భారత ప్రభుత్వం 'మేక్ ఇన్ ఇండియా' విధానాన్ని ప్రజా ప్రయోజనాల కోసం ఇటీవలే సవరించింది. సవరించిన విధానం ప్రకారం, సంబంధిత అధికారుల ఆమోదం ఉంటే తప్ప, ప్రపంచస్థాయి టెండర్లపై విచారణ ఉండదు. ఈ టెండర్లు 200 కోట్ల రూపాయల కన్నా తక్కువ కొనుగోళ్ల అంచనా విలువతో ఉండాలి.
ప్రభుత్వ సరకు రవాణా విధానం అమలులో భారత్ సంసిద్ధతపై, కేంద్ర నౌకా రవాణా శాఖ మంత్రి శ్రీ మన్సుక్ మాండవీయ  సమీక్ష నిర్వహించారు.
'మేక్ ఇన్ ఇండియా' విధానం భారత నౌకల సంఖ్యను తక్షణం రెట్టింపు చేస్తుందని అంచనా వేశారు. ఇప్పుడున్న 450 నౌకల సంఖ్యను 900 లేదా అంతకంటే ఎక్కువ చేస్తుందని అంచనా వేశారు. మరిన్ని పెట్టుబడులకు కూడా అవకాశం ఉందని భావిస్తున్నారు.
ప్రభుత్వ సరకుల రవాణాకు సంబంధించి, 'మేక్ ఇన్ ఇండియా' విధానం ద్వారా లబ్ధి పొందడానికి ప్రపంచవ్యాప్తంగా ఉన్న ఓడల యజమానులు తమ ఓడలను భారతదేశానికి తీసుకురావాలని ఆహ్వానాలు పొందారు. ఆధునిక సముద్ర పరిపాలన, శిక్షణ పొందిన నౌకా సిబ్బంది నిరంతర లభ్యత, ఇప్పటికే ఉన్న ఓడ నిర్వహణ నైపుణ్యాలతో ఓడల యజమానులు లాభం పొందనున్నారు.
(Visitor Counter : 161
వ్యవసాయ మంత్రిత్వ శాఖ
పీఎం-ఆషా పథకం నిర్వహణ
ప్రధాన మంత్రి అన్నదాత ఆయ్ సంరక్షణ్ అభియాన్ ’ అనేది రైతులకు కనీస మద్దతు ధర  ఉండేలా చేసే భద్రత కలిపించే పథకం. ఇది కొన్ని మార్పులతో మునుపటి ధర మద్దతు పథకం  ను కలిగి ఉంటుంది, దీనితో పాటు ధరల లోపం చెల్లింపు పథకం , ప్రైవేట్ ప్రొక్యూర్మెంట్, స్టాకిస్ట్ స్కీమ్  కొత్త పథకాలు అమలులోకి వచ్చాయి. పప్పుధాన్యాలు, కొబ్బరే కురిడీలను పిఎస్ఎస్ కింద కొనుగోలు చేస్తారు. ఒక పథకం మాత్రమే అంటే ఒక వస్తువుకు సంబంధించి ఒక రాష్ట్రంలో పిఎస్ఎస్ లేదా పిడిపిఎస్ పనిచేయవచ్చు. అంతేకాకుండా, జిల్లా / ఎంచుకున్న ఎపిఎంసిలలో పైలట్ ప్రాతిపదికన పిపిఎస్ఎస్ను తయారు చేయడానికి రాష్ట్రాలకు అవకాశం ఉంది. ఇంకా, గోధుమ వరి, ముతక ధాన్యాలు ప్రస్తుత ఆహార ప్రజా పంపిణీ శాఖ పథకాల క్రింద సేకరిస్తారు. పత్తిని వస్త్ర మంత్రిత్వ శాఖ ప్రస్తుత పథకాల క్రింద సేకరిస్తారు. ఉత్పాదక వ్యయానికి తగిన రాబడిని అందించే ఎంఎస్పిని పెంచడంలో ఇది రైతులకు సహాయం చేస్తుంది.
వరి, సజ్జలు, మొక్కజొన్న, రాగి, అర్హర్, కంది, మినుము, వేరుశనగ-కాయ, సోయాబీన్, పొద్దుతిరుగుడు, సెసాముమ్, నైగర్ సీడ్, పత్తి, గోధుమ, బార్లీ, గ్రామ్, మసూర్  ), రాప్సీడ్ / ఆవాలు, కుసుమ, జనపనార, కొప్రా కు ప్రభుత్వం కనీస మద్దతు ధర నిర్ణయిస్తుంది. అదనంగా, తోరియా, పీచుతీసిన కొబ్బరి ఎంఎస్పి కూడా వరుసగా రాప్సీడ్ / ఆవాలు, కొప్రా ఎంఎస్పి ల ఆధారంగా నిర్ణయించడం జరుగుతుంది.
లోక్సభలో కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ నిన్న రాతపూర్వక సమాధానంలో ఈ సమాచారం ఇచ్చారు.
రైల్వే మంత్రిత్వ శాఖ
రైల్వే బోర్డు చైర్ పర్సన్, సీఈఓ గా బాధ్యతలు చేపట్టిన శ్రీమతి జయ వర్మ సిన్హా అత్యున్నత పదవిలో నియమితులైన మొదటి మహిళ శ్రీమతి జయ వర్మ సిన్హా
రైల్వే బోర్డు చైర్ పర్సన్, సీఈఓగా శ్రీమతి జయ వర్మ సిన్హా ఈరోజు బాధ్యతలు చేపట్టారు. కేబినెట్ నియామకాల కమిటీ శ్రీమతి నియామకానికి ఆమోదం తెలిపింది. అత్యున్నత రైల్వే బోర్డు చైర్పర్సన్,సీఈఓగా నియమితులైన మొదటి మహిళ శ్రీమతి జయ వర్మ సిన్హా.
దీనికి ముందు శ్రీమతి. జయవర్మ సిన్హా రైల్వే బోర్డు సభ్యురాలిగా  పనిచేశారు.భారతీయ రైల్వేల సరుకు రవాణా, ప్రయాణీకుల సేవలను శ్రీమతి సిన్హా పర్యవేక్షించారు.
శ్రీమతి జయ వర్మ సిన్హా 1988లో ఇండియన్ రైల్వే ట్రాఫిక్ సర్వీస్ లో చేరారు. భారతీయ రైల్వేకు 35 సంవత్సరాలకు పైగా ఆమె సేవలు అందిస్తూ వస్తున్నారు. రైల్వే బోర్డ్ మెంబర్ , , ట్రాఫిక్ ట్రాన్స్పోర్టేషన్ అదనపు సభ్యురాలు , వంటి పలు కీలక పదవుల్లో శ్రీమతి జయ వర్మ సిన్హా పనిచేశారు. రైల్వే బోర్డులో వాణిజ్య, ఐటీ, విజిలెన్స్లో విస్తరించి ఉన్న విభిన్న పదవులను ఆమె నిర్వర్తించారు.ఆగ్నేయ రైల్వే ప్రిన్సిపల్ చీఫ్ ఆపరేషన్స్ మేనేజర్గా నియమితులైన మొదటి మహిళ కూడా శ్రీమతి జయ వర్మ సిన్హా గుర్తింపు పొందారు. బంగ్లాదేశ్లోని ఢాకాలోని భారత హైకమిషన్లో రైల్వే సలహాదారుగా శ్రీమతి జయ వర్మ సిన్హా పని చేసిన సమయంలో కోల్కతా నుండి ఢాకా వరకు ప్రసిద్ధ మైత్రి ఎక్స్ప్రెస్ ప్రారంభమయింది.
అలహాబాద్ విశ్వవిద్యాలయం లో చదివిన శ్రీమతి సిన్హా ఫోటోగ్రఫీ పట్ల ఆసక్తి చూపిస్తారు.
జల శక్తి మంత్రిత్వ శాఖ
'జాతీయ జల పురస్కారాలు-2020' కోసం దరఖాస్తులు ఆహ్వానించిన జల్ శక్తి మంత్రిత్వ శాఖ దరఖాస్తుల సమర్పణకు వచ్చే ఏడాది ఫిబ్రవరి 10 వరకు గడువు
జల వనరుల రంగంలో ఆదర్శప్రాయ పనితీరు కనబరిచిన వ్యక్తులు, సంస్థలకు జాతీయ స్థాయిలో గుర్తింపునిచ్చేందుకు, 'జాతీయ జల పురస్కారాలు-2020' కోసం, జల్ శక్తి మంత్రిత్వ శాఖ ఆధ్వర్యంలోని 'జల వనరులు, నదుల అభివృద్ధి, గంగ పునరుజ్జీవన' విభాగం దరఖాస్తులను ఆహ్వానించింది. ఈ క్రింది 11 విభాగాల్లో దరఖాస్తు చేసుకోవచ్చు:
1) ఉత్తమ రాష్ట్రం
2) ఉత్తమ జిల్లా 
3) ఉత్తమ గ్రామ పంచాయతీ 
4) ఉత్తమ పట్టణ స్థానిక సంస్థ
5) ఉత్తమ మీడియా 
6) ఉత్తమ పాఠశాల
7) ఉత్తమ సంస్థ/ఆర్డబ్ల్యూఏ/ప్రాంగణ జల వినియోగంలో మత సంస్థ
8) ఉత్తమ పరిశ్రమ
9) ఉత్తమ ప్రభుత్వేతర సంస్థ
10) ఉత్తమ నీటి వినియోగ సంఘం
11) సీఎస్ఆర్ కార్యక్రమాల్లో ఉత్తమ పరిశ్రమ
ఉత్తమ జిల్లా, ఉత్తమ గ్రామ పంచాయతీ పురస్కారాలను తూర్పు, పశ్చిమ, ఉత్తర, దక్షిణ, ఈశాన్య ప్రాంతాలకు విడివిడిగా ప్రకటిస్తారు.
ఈ 11 విభాగాల కింద మొత్తం 52 అవార్డులు ప్రదానం చేస్తారు. ఉత్తమ రాష్ట్ర, ఉత్తమ జిల్లా పురస్కారాలు కాకుండా; మిగిలిన 9 విభాగాల్లో ప్రథమ, ద్వితీయ, తృతీయ విజేతలకు వరుసగా 2 లక్షలు, లక్షన్నర, లక్ష రూపాయల నగదు బహుమతిని అందజేస్తారు.
వర్షపు నీటి సంరక్షణ, కృత్రిమ రీఛార్జ్ ద్వారా భూగర్భ జలాల పెంపు కోసం, సమర్థ నీటి వినియోగం, రీసైక్లింగ్, పునర్వినియోగ ప్రోత్సాహం కోసం వినూత్న పద్ధతులను అవలంబించేలా ప్రభుత్వేతర సంస్థలు, గ్రామ పంచాయతీలు, పట్టణ స్థానిక సంస్థలు, నీటి వినియోగ సంఘాలు, సంస్థలు, కార్పొరేట్ రంగం, వ్యక్తులు వంటి వర్గాలన్నింటినీ ప్రోత్సహించం ఈ పురస్కారాల లక్ష్యం. లక్షిత అంశాల్లో ప్రజా ప్రాతినిధ్యం ద్వారా అవగాహన పెంచడం కూడా లక్ష్యం. జల వనరుల స్థిర నిర్వహణకు ఇవి కారణమవుతాయని భావిస్తున్నారు.
వచ్చే ఏడాది ఫిబ్రవరి 10వ తేదీ లోపు జాతీయ జల పురస్కారాల దరఖాస్తులు సమర్పించవచ్చు. https://mygov.in ద్వారా గానీ, nationalwaterawards[at]gmail[dot]com ద్వారా ఈ మెయిల్లో గానీ కేంద్ర భూగర్భ జల బోర్డుకు దరఖాస్తులు పంపవచ్చు. ఆన్లైన్లో అందిన దరఖాస్తులను మాత్రమే కేంద్రం పరిగణనలోకి తీసుకుంటుంది.
ఆర్థిక మంత్రిత్వ శాఖ
'ఈక్వలైజేషన్ లెవీ-2020'పై పరివర్తన విధానం అవలంభించేందుకు భారత్, అమెరికా అంగీకారం
ఆర్థిక వ్యవస్థ యొక్క డిజిటలైజేషన్ వలన ఉత్పన్నమయ్యే పన్ను సవాళ్ల విషయమై రెండు స్తంభాల  పరిష్కారానికి గాను భారత్, యునైటెడ్ స్టేట్స్ ఒక ఒప్పందం కుదుర్చుకున్నాయి. అక్టోబర్ 8, 2021న, భారత్, యునైటెడ్ స్టేట్స్ ఓఈసీడీ/జీ20 ఇన్క్లూజివ్ ఫ్రేమ్వర్క్లోని  134 ఇతర సభ్యులతో కలిసి రెండు స్తంభాల  పరిష్కారంపై ప్రకటనపై ఒప్పందం కుదుర్చుకున్నాయి. అక్టోబర్ 21, 2021న, యునైటెడ్ స్టేట్స్, ఆస్ట్రియా, ఫ్రాన్స్, ఇటలీ, స్పెయిన్, యునైటెడ్ కింగ్డమ్ పిల్లర్-1ని అమలు చేస్తున్నప్పుడు.. ఇప్పటికే ఉన్న ఏకపక్ష చర్యలకు పరివర్తన విధానంపై ఒక ఒప్పందాన్ని కుదుర్చుకున్నాయి. ఈ ఒప్పందం సదరు తేదీన ఆ ఆరు దేశాలు జారీ చేసిన ఉమ్మడి ప్రకటనను ప్రతిబింబిస్తుంది . ఈ-కామర్స్ సేవల సరఫరా మరియు యునైటెడ్ స్టేట్స్ యొక్క వాణిజ్య చర్యపై భారత దేశం యొక్క 2 శాతం ఈక్వలైజేషన్ లెవీకి సంబంధించి అక్టోబర్ 21 జాయింట్ స్టేట్మెంట్ కింద వర్తించే అదే నిబంధనలను ఈక్వలైజేషన్ లెవీకి సంబంధించి. యునైటెడ్ స్టేట్స్, భారతదేశం మధ్య వర్తింపజేయాలని ఇరు దేశారు అంగీకరించాయి. ఏదేమైనప్పటికీ, మధ్యంతర కాలం 1 ఏప్రిల్ 2022 నుండి పిల్లర్ వన్ అమలు వరకు లేదా 31 మార్చి 2024 వరకు, ఏది ముందుగా అయితే అది వర్తించబడుతుంది. భారతదేశం మరియు యునైటెడ్ స్టేట్స్ సంబంధిత కట్టుబాట్లపై ఉమ్మడి అవగాహన ఉండేలా సన్నిహిత సంబంధాలు కలిగి ఉంటాయి.నిర్మాణాత్మక చర్చల ద్వారా ఈ విషయంపై ఏవైనా అభిప్రాయ భేదాలను పరిష్కరించడానికి ప్రయత్నిస్తాయి. ఒప్పందం యొక్క చివరి నిబంధనలు 1 ఫిబ్రవరి 2022 నాటికి ఖరారు చేయబడతాయి.
సమాచార, ప్రసార మంత్రిత్వ శాఖ
ఉత్తమ వెబ్ సీరీస్  మొదటి ఎడిషన్ అవార్డులకు ఎంట్రీలు పంపేందుకు ఆఖరుతేదీని పోడిగించిన కేంద్ర సమాచార ప్రసార మంత్రిత్వశాఖ
ఉత్తమ వెబ్ సిరీస్ మొదటి ఎడిషన్ అవార్డులకు ఎంట్రీలు ఆన్ లైన్ ద్వారా పంపేందుకు చివరి తేదీని 2023 సెప్టెంబర్ 4 వ తేదీ సాయంత్రం 6 గంటల వరకు కేంద్ర సమాచార ప్రసార మంత్రిత్వ శాఖ పొడిగించింది. ఇంతకు ముందు గడవు ఆగస్టు 25 వతేదీ సాయంత్రం 6 గంటల వరకు గ ఉంది.
వెబ్ సిరీస్ హార్డ్ కాపీని 2023 సెప్టెంబర్ 12 లోగా సమర్పించాలి.
ఒక వేళ సెప్టెంబర్ 12, 2023 వ తేదీ సెలవు దినం గా ప్రకటిస్తే ,ఆ మరుసటి పనిదినం , ఎంట్రీల సమర్పణకు చివరితేదీ గా పరిగణిస్తారు.
అవార్డుకు మరిన్ని ఎక్కువ ఎంట్రీలు వచ్చేందుకు వీలుగా , గడువు పొడిగింపు నిర్ణయం తీసుకున్నారు. ఒటిటి ప్లాట్ఫారం ద్వారా గత రెండు సంవత్సరాలలో గణనీయంగా వృద్ధిచెందింది. వారి సృజనాత్మకతను గుర్తించి మరిన్ని ఎంట్రీలు దాఖలయ్యేందుకు గడువు పొడిగించారు.
వినోద పరిశ్రమకు చెందిన ప్రముఖ వ్యక్తులతో ఏర్పడిన న్యాయనిర్ణేతల కమిటీ , ఉత్తమ వెబ్ సిరీస్న ఎంపిక చేస్తుంది. విజేతకు 10 లక్షల రూపాయల నగదు బహుమతి, సర్టిఫికేట్ను 54 వ అంతర్జాతీయ భారత చలనచిత్రోత్సవంలో అందజేస్తారు. అవార్డుకు ఎంపిక కావడానికి వెబ్ సిరీస్ ఒరిజినల్ గా తీసినది అయి ఉండాలి. ఇది ఏ భారతీయభాషలో తీసినది అయినా కావచ్చు. ఇది కేవలం ఓటిటి ప్లాట్ ఫారం పై విడుదలకు మాత్రమే తీసినది లేదా అందుకోసమే దీనిని రిలీజ్ చేసినది అయి ఉండాలి. అవార్డుకు అర్హత సాధించడానికి, ఎంట్రీ అన్ని ఎపిసోడ్లు  2022 జనవరి 1 నుంచి ,2022 డిసెంబర్ 31 మధ్య ఒటిటి ప్లాట్ఫారంపై విడుదలై ఉండాలి. ఈ అవార్డుకు సంబంధించిన మరిన్ని అర్హత నియమాలను ఇతర వివరాలను సమాచార ప్రసార శాఖ వెబ్సైట్, నేషనల్ ఫిల్మ్ డవలప్మెంట్ కార్పొరేషన్, ఐ.ఎఫ్.ఎఫ్.ఐ వెబ్ సైట్ లలో చూడవచ్చు.
ఆరోగ్య, కుటుంబ సంక్షేమ మంత్రిత్వ శాఖ
సంచితంగా 185.20 కోట్లను మించిపోయిన భారత కోవిడ్-19 టీకా కవరేజ్
12-14 సంవత్సరాల వయస్సు వారికి మొత్తంగా 2.11 కోట్ల కంటే ఎక్కువ వ్యాక్సిన్ మోతాదులు ఇవ్వబడ్డాయి
భారతదేశంలో యాక్టివ్ కేసుల లోడ్ ప్రస్తుతం 11,639గా నిలిచింది
గడిచిన 24 గంటల్లో 1,109 కొత్త కేసులు నమోదయ్యాయి
ప్రస్తుతం రికవరీ రేటు 98.76 శాతంగా ఉంది
వారంవారం పాజిటివిటీ రేటు ప్రస్తుతం 0.23%గా ఉంది.
ఈరోజు ఉదయం 7 గంటల వరకు తాత్కాలిక నివేదికల ప్రకారం భారతదేశపు కోవిడ్-19 టీకా కవరేజీ 185.38 కోట్ల  మార్క్ను దాటేసింది. ఇది మొత్తం 2,23,73,869 సెషన్ల ద్వారా సాధించబడింది. 12-14 సంవత్సరాల వయస్సు గల వారికి కోవిడ్-19 వ్యాక్సినేషన్ 16 మార్చి, 2022న ప్రారంభించబడింది. ఇప్పటి వరకు 2.11 కోట్ల  కంటే ఎక్కువ మంది యుక్తవయస్కులకు కోవిడ్-19 వ్యాక్సిన్ మొదటి డోస్ అందించబడింది. ఈరోజు ఉదయం 7 గంటల వరకు తాత్కాలిక నివేదిక ప్రకారం సంచిత సంఖ్య యొక్క వివరాల విభజన ఈ క్రింది విధంగా ఉన్నాయి:
|
|
సంచితంగా వ్యాక్సిన్ డోస్ల కవరేజీ సంఖ్య
|
|
హెచ్సీడబ్ల్యులు
|
|
మొదటి డోసు
|
|
10403994
|
|
రెండో డోసు
|
|
10003907
|
|
ముందుజాగ్రత్త డోసు
|
|
4515341
|
|
ఎఫ్ఎల్డబ్ల్యులు
|
|
మొదటి డోసు
|
|
18413751
|
|
రెండో డోసు
|
|
17518300
|
|
ముందుజాగ్రత్త డోసు
|
|
6977654
|
|
12-14 సంవత్సరాల వయస్కులకు
|
|
మొదటి డోసు
|
|
21128977
|
|
15-18 సంవత్సరాల వయస్కులకు
|
|
మొదటి డోసు
|
|
57546885
|
|
రెండో డోసు
|
|
39236320
|
|
18-44 సంవత్సరాల వయస్కులకు
|
|
మొదటి డోసు
|
|
554951979
|
|
రెండో డోసు
|
|
469123705
|
|
45-59 సంవత్సరాల వయస్కులకు
|
|
మొదటి డోసు
|
|
202805288
|
|
రెండో డోసు
|
|
186044715
|
|
60 సంవత్సరాలు పైబడిన వారికి
|
|
మొదటి డోసు
|
|
126781102
|
|
రెండో డోసు
|
|
115881616
|
|
ముందుజాగ్రత్త డోసు
|
|
12555129
|
|
ముందుజాగ్రత్త డోసు
|
|
2,40,48,124
|
|
మొత్తం
|
|
1,85,38,88,663
నిరంతర అధోముఖ ధోరణిని అనుసరిస్తూ భారతదేశం యొక్క యాక్టివ్ కేస్లోడ్ నేటికి 11,492 యాక్టివ్ కేసులకు క్షీణించింది, ఇప్పుడు దేశంలోని మొత్తం పాజిటివ్ కేసులలో 0.03% ఉన్నాయి.
పర్యవసానంగా, భారతదేశం యొక్క రికవరీ రేటు 98.76% వద్ద ఉంది. గత 24 గంటల్లో 1,213 మంది రోగులు కోలుకున్నారు. కోలుకున్న రోగుల సంఖ్య  ఇప్పుడు 4,25,98,002కి చేరుకుంది.
గత 24 గంటల్లో 1,109 కొత్త కేసులు నమోదయ్యాయి.
గడిచిన 24 గంటల్లో మొత్తం 4,53,582 కోవిడ్-19 పరీక్షలు జరిగాయి. భారతదేశం ఇప్పటివరకు 79.29కోట్ల  సంచిత పరీక్షలను నిర్వహించడమైంది. వారం మరియు రోజువారీ పాజిటివిటీ రేట్లలో కూడా స్థిరమైన క్షీణత కనిపించింది. దేశంలో వారంవారం పాజిటివిటీ రేటు ప్రస్తుతం 0.23%గా ఉంది. రోజువారీ సానుకూలత రేటు కూడా 0.24 శాతంగా తాజాగా నివేదించబడింది.
వాణిజ్యం, పరిశ్రమల మంత్రిత్వ శాఖ
స్టార్టప్ ఇండియా సీడ్ ఫండ్ స్కీమ్  కింద 102 ఇంక్యుబేటర్లకు 2022 జూలై 30 నాటికి రూ.375.25 కోట్లు ఆమోదం
ఎస్ ఐ ఎస్ ఎఫ్ ఎస్ కింద 378 స్టార్టప్ లకు రూ.81.45 కోట్లు మంజూరు
సిక్కిం మరియు అస్సాం నుండి ఒక్కొక్కటి చొప్పున 2 ఇంక్యుబేటర్లకు మొత్తం రూ. 5 కోట్లు ఆమోదించబడ్డాయి.
ఎస్ ఐ ఎస్ ఎఫ్ ఎస్ ఎస్ కింద ఈశాన్య రాష్ట్రాలకు చెందిన 9 స్టార్టప్ లకు రూ.1.15 కోట్లు మంజూరు
2022 జూలై 30 నాటికి రూ.945 కోట్ల కార్పస్ లో రూ.375.25 కోట్లను స్టార్టప్ ఇండియా సీడ్ ఫండ్ స్కీమ్  కింద 102 ఇంక్యుబేటర్లు ఆమోదించారు. అలాగే, 378 డిపిఐఐటి గుర్తింపు పొందిన స్టార్టప్ లకు ఈ పథకం కింద ఆమోదించిన ఇంక్యుబేటర్లు మొత్తం రూ.81.45 కోట్ల మొత్తాన్ని ఆమోదించాయి.
ప్రత్యేకించి, ఈశాన్య రాష్ట్రాల  నుండి 2022 జూలై 30 నాటికి, రెండు ఇంక్యుబేటర్లు  ఈ పథకం కింద మొత్తం రూ. 5 కోట్ల మొత్తాన్ని ఆమోదించాయి. అలాగే, ఈశాన్య రాష్ట్రాలకు చెందిన 9 డీపీఐఐటీ గుర్తింపు పొందిన స్టార్టప్ లకు ఈ పథకం కింద ఆమోదించిన ఇంక్యుబేటర్లు మొత్తం రూ.1.15 కోట్ల మొత్తాన్ని ఆమోదించాయి.
స్టార్టప్ ఇండియా సీడ్ ఫండ్ స్కీమ్  ను ప్రభుత్వం 2021 ఏప్రిల్ 1 నుంచి అమలు చేస్తోంది. కాన్సెప్ట్ ప్రూఫ్, ప్రోటోటైప్ డెవలప్మెంట్, ప్రొడక్ట్ ట్రయల్స్, మార్కెట్ ఎంట్రీ మరియు కమర్షియలైజేషన్ కొరకు గుర్తింపు పొందిన స్టార్టప్ లకు ఇది అర్హత కలిగిన డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్  కు ఆర్థిక సహాయాన్ని అందిస్తుంది. ఇది స్టార్టప్ లు ఏంజెల్ ఇన్వెస్టర్లు లేదా వెంచర్ క్యాపిటలిస్టు నుంచి పెట్టుబడులు సేకరించగల స్థాయికి గ్రాడ్యుయేట్ కావడానికి లేదా వాణిజ్య బ్యాంకులు లేదా ఆర్థిక సంస్థల నుంచి రుణాలు పొందడానికి వీలు కల్పిస్తుంది. ఎస్ ఐ ఎస్ ఎఫ్ ఎస్ భారతదేశం అంతటా అర్హత కలిగిన ఇంక్యుబేటర్ ల ద్వారా అర్హత కలిగిన స్టార్టప్ లకు బట్వాడా చేయబడుతుంది.
ఈ సమాచారాన్ని వాణిజ్య మరియు పరిశ్రమల మంత్రిత్వ శాఖ సహాయ మంత్రి శ్రీ సోమ్ ప్రకాష్ ఈ రోజు రాజ్య సభ లో ఒక లిఖిత పూర్వక సమాధానంలో ఇచ్చారు.
ప్రధాన మంత్రి కార్యాలయం
నేపాల్ లోని లుంబినీ కి ఆధికారికసందర్శన కోసం చేరుకొన్న ప్రధాన మంత్రి
మంత్రి శ్రీ నరేంద్ర మోదీ ఈ రోజు న ఉదయం ఆధికారిక సందర్శన నిమిత్తం నేపాల్ లోని లుంబినీ కి చేరుకొన్నారు. ఇదే రోజు న మంగళప్రదమైనటువంటి బుద్ధ జయంతి కావడం యాదృచ్చికం.
ప్రధాన మంత్రి శ్రీ నరేంద్ర మోదీ లుంబినీ కి చేరుకొన్న సందర్భం లో, నేపాల్ ప్రధాని శ్రీ శేర్ బహాదుర్ దేవ్ బా, ఆయన సతీమణి డాక్టర్ ఆర్జూ రాణా దేవ్ బా మరియు నేపాల్ ప్రభుత్వం లో అనేక మంది మంత్రులు ప్రధాన మంత్రి కి స్నేహపూర్ణ స్వాగతాన్ని పలికారు.
ప్రధాన మంత్రి గా ఆయన నేపాల్ ను సందర్శించడం ఇది అయిదో సారి. మరి లుంబినీ ని ఆయన సందర్శించడం ఇది ఒకటో సారి.
ప్రధాన మంత్రి కార్యాలయం
పుట్టిన రోజు సందర్బం లో శుభాకాంక్షల ను తెలిపినందుకురాష్ట్రపతి కి, ఉప రాష్ట్రపతికి మరియు ప్రపంచం లోని ఇతర నేతల కు కృతజ్ఞత ను వ్యక్తం చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ తనకు పుట్టిన రోజు శుభాకాంక్షల ను తెలిపినందుకు గాను రాష్ట్రపతి కి, ఉప రాష్ట్రపతి కి, పూర్వ రాఫ్ట్రపతి కి మరియు ప్రపంచం లో ఇతర నేతల కు తన యొక్క కృతజ్ఞత ను వ్యక్తం చేశారు.
రాష్ట్రపతి కి ఇచ్చిన ఒక సమాధానం లో -
గౌరవనీయురాలు @rashtrapatibhvn జీ, మీ యొక్క ఆత్మీయమైనటువంటి శుభాకాంక్షల కు గాను నేను మనస్ఫూర్తి గా కృతజ్ఞతల ను వ్యక్తం చేస్తున్నాను. సమృద్ధమైనటువంటి మరియు అభివృద్ధి చెందినటువంటి భారతదేశాన్ని నిర్మించడం కోసం మీ యొక్క ప్రేరణ మరియు మీ యొక్క మార్గదర్శకత్వం చాలా మహత్వపూర్ణం అయినటువంటివి గా ఉన్నాయి.’’ అని ప్రధాన మంత్రి పేర్కొన్నారు.
ఉప రాష్ట్రపతి కి ఇచ్చిన ఒక సమాధానం లో -
‘‘@VPIndia శ్రీ జగ్ దీప్ ధన్ ఖడ్ గారు. హృదయాన్ని స్పర్శించినటువంటి శుభాకాంక్షల ను అందించినందుకు గాను మీకు ఇవే ధన్యవాదాలు.’’ అని ప్రధాన మంత్రి పేర్కొన్నారు.
పూర్వ రాష్ట్రపతి కి ఇచ్చిన ఒక సమాధానం లో -
‘‘గౌరవనీయులు శ్రీ @ramnathkovind జీ, మీకు ఇవే హృదయపూర్వకమైనటువంటి కృతజ్ఞత లు. మీ యొక్క ప్రేమ మరియు మీ యొక్క స్నేహం లతో కూడినటువంటి ఈ పలుకు లు చాలా ప్రేరణ ను అందించేవి గా ఉన్నాయి.’’ అని ప్రధాన మంత్రి పేర్కొన్నారు.
పూర్వ ఉప రాష్ట్రపతి కి ఇచ్చిన ఒక సమాధానం లో -
‘‘శ్రీ @MVenkaiahNaidu గారు, మీ యొక్క విశేష శుభాకాంక్షల కు గాను మీకు ఇదే నా యొక్క కృతజ్ఞత లు.’’ అని ప్రధాన మంత్రి పేర్కొన్నారు.
మారిశస్ ప్రధాని కి ఇచ్చిన ఒక సమాధానం లో -
‘‘నేను నా యొక్క మిత్రుడు శ్రీ @KumarJugnauth కు ఆయన తెలిపిన శుభాకాంక్షల కు గాను నేను ఇదే నా ధన్యవాదాల ను వ్యక్తం చేస్తున్నాను.’’ అని ప్రధాన మంత్రి పేర్కొన్నారు.
ఇటలీ ప్రధాని కి ఇచ్చిన ఒక సమాధానం లో -
‘‘ప్రధాని @GiorgiaMeloni గారు, మీ యొక్క శుభాకాంక్షల కు గాను మీకు ఇవే ధన్యవాదాలు.’’ అని ప్రధాన మంత్రి పేర్కొన్నారు.